**Invrăjbire**

*Magda Isanos*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

As vrea sa mor alaturea de tine

si timpla linga timpla ta s-o pun,

ca, ascultindu-ti gindurile bune,

sa stiu daca mai esti si-acuma bun

si fara ascunzis ca mai nainte,

si sa te-ntreb daca-i adevarat

ca nu ma mai iubesti si m-ai uitat.

E lumea rea pe-aicea si ma minte

c-ar fi asa, dar daca te-as vedea,

cu gura, de pe ochi si de pe gura

indepartind oricare vraja rea,

iubirea din taciunele de ura

as reaprinde-o si ne-am recunoaste,

mirindu-ne c-atita invrajbire

in suflet din cuvinte poate naste.

Si-am fi pe urma cum is doua fire

intr-o impletitura, sa nu poata

o umbra intre noi sa se strecoare

si astfel sa-mi intunece c-o pata

surisul care-mi tine loc de soare.